Jannicke Mikkelsen

**Jannicke Jane Mikkelsen** (født 1986) er en norsk filmfotograf, astronaut og tidligere skøyteløper. Hun har arbeidet innen bruk av 3D animasjon, virtuell virkelighet (VR), og utvidet virkelighet teknologi internasjonalt, blant annet med å kombinere tradisjonell filmproduksjon med nye teknologier, spesielt i utfordrende og ekstreme miljøer.

Hun ble Norges første romfarer under romferden natt til 1. april 2025, og den første som bar det norske flagget i verdensrommet.

## Bakgrunn
Mikkelsen ble født i Edinburgh, Skottland. Da hun var 10 år gammel, kom hun ut for en rideulykke som medførte en midlertid lammelse fra livet og ned. Hun klarte imidlertid å gjenvinne bruken av beina. Mikkelsen utviklet en interesse for 3D-teknologi da hun var 12 år gammel, under et skoleprosjekt om 3D-kartlegging brukt av NASA. Hun studerte ved National Film and Television School i Beaconsfield i Storbritannia.

## Hurtigløp på skøyter
Etter å ha prøvd seg på kunstløp satset hun på hurtigløp på skøyter. Hun hadde den tidligere OL-gullvinner Bjørg Eva Jensen som trener og inspirasjonskilde. Mikkelsen kom på tredjeplass på 3 000 meter under Allround-Norgesmesterskapet i 2005. Hun meldte seg først inn i skøyteklubben Drammens Skøiteklub og senere inn i Geithus Idrettslag.

## Filmfotograf

### 3D kinematografi
I 2009 ble Mikkelsen kameraoperatør med spesialisering i stereoskopi, og sluttet seg til sin kollega Florian Maier i Tyskland for å arbeide med 3D-filmer. De deltok i produksjonen av filmer som *Wickie auf großer Fahrt* og *[[Hansel]]*. Arbeidet deres ble to ganger annerkjent av Advanced Imaging Society med Lumière prisen for beste stereografi.

### Virtuell virkelighet
Da populariteten til 3D-film avtok, vendte Mikkelsen oppmerksomheten mot virtuell virkelighet. Hun fortsatte studiene ved National Film and Television School i London, hvor hun skrev en avhandling om stereoskopiens historie. Forskningen hennes førte til et samarbeid med Brian May, gitarist i Queen og entusiast for stereoskopisk fotografering.

Etter å ha fullført studiene, begynte Mikkelsen å jobbe for Alchemy, VR-avdelingen til Atlantic Productions, der hun arbeidet med immersive 360° dokumentarer, inkludert David Attenboroughs *Great Barrier Reef*. Likevel var det hennes samarbeid med Brian May som markerte et vendepunkt i karrieren hennes.

I 2016 regisserte Mikkelsen *VR The Champions*, en 3D 360° konsert med Queen. Prosjektet inkluderte bruk av dronekamera for å fange publikumsopplevelsen, og denne innovative filmen skaffet henne en Imago pris.

I 2018 skapte hun den interaktive VR-installasjonen *Lunar Window* ved Kennedy Space Center Visitor Complex, laget for å markere femtiårsjubileet for Apollo 11.

I 2022 hadde hun ansvar for visuelle effekter i filmen *Stowaway*. Hun har også arbeidet som konsulent for flere filmproduksjoner, hvor hun har bidratt med ekspertise innen avansert kamerateknologi og visuelle effekter.

## ''One More Orbit''
I 2019 deltok hun på prosjektet *[[One More Orbit]]*, en verdensrekordflyvning som krysset begge polene, hvor hun fungerte som både videograf og dataansvarlig for oppdraget.

## ''Fram2''
I august 2024 ble det kjent at hun skulle være fartøysjef på det private romoppdraget Fram2 for SpaceX, som fløy over Jordens polarområder. Mikkelsen ble med dette den andre norske romfareren og første norske kvinne i rommet, og den andre med norsk statsborgerskap etter Marcus Wandt som i januar-februar 2024 var på den internasjonale romstasjonen for ESA. Deltagerne ble sendt av SpaceX i polarbane rundt jorden, og var de første menneskene som gjorde det. Romferden pågikk fra 1. til 4. april 2025.

## Bibliografi
* : *Astronauten*, Gyldendal. ISBN 9788205616936, skrevet sammen med Jon Gangdal.

## Utmerkelser
* 2017: Imago Award for Extraordinary Technical Achievement

## Referanser


## Eksterne lenker
* 
* 
*